stanford-oval/wikipedia huggingface dataset:
Tzu Chi
Historia

1960-luvulla Cheng Yen aloitti toiminnan täysipäiväisenä nunnana. Yhdessä seuraajiensa kanssa Cheng pani syrjään 50 senttiä joka päivä.
Tzu Chi lähti liikkeelle Hualienista, joka sijaitsee Taiwanin itärannikolla. Alue oli pitkään muuta maata paljon alikehittyneempi.
Vuonna 1966 Cheng vieraili sairaalassa ja näki verta, jonka kerrottiin olleen alkuperäisväestöön kuuluneen naisen synnytyskomplikaatioista. Naista ei otettu sairaalaan, koska tällä ei ollut varaa maksaa 8000 dollarin sairaalamaksua. Tämä sai Chengin miettimään, miten voisi auttaa vähävaraisia.
Cheng Yen muotoili Tzu Chin toiminnan periaatteiksi ns. kymmenen periaatetta, jotka ovat sovellettu versio viidestä periaatteesta, jotka ovat osa perinteistä buddhalaisuutta:
Älä tapa
Älä varasta
Älä tee huorin
Älä valehtele
Älä käytä alkoholia
Älä tupakoi, käytä huumeita tai betelpähkinöitä
Älä pelaa uhkapelejä tai veikkaa
Kunnioita vanhempiasi ja ole puheissasi ja asenteissasi maltillinen
Noudata liikennesääntöjä
Älä osallistu politiikkaan tai mielenosoituksiin
Toiminta nykyään

Nykyisin järjestö on Taiwanin suurin buddhalainen järjestö sekä suurin maanomistaja. Vuonna 2015 Tzu Chin omaisuus oli arviolta 70 miljardia Taiwanin dollaria. Vapaaehtoiset tunnistaa valkoisista housuista sekä tummansinisestä paidasta. Naisille on saatavilla myös täysin sininen mekko.
Toiminta nykyään > Sairaalat ja yliopisto

Ensimmäinen Tzu Chin sairaala avasi ovensa vuonna 1968 Hualienissa. Aluksi sairaalaan oli vaikea saada lääkäreitä syrjäisestä sijainnista johtuen.
Lääketieteen opetus aloitettiin vuonna 1994. Tzu Chi -yliopisto aloitti toimintansa vuonna 2000. Nykyisin yliopisto vastaa opetuksesta aina päiväkodista tohtorin tutkintoon. Yliopisto sijaitsee Hualienissa.
Tzu Chi kampanjoi aktiivisesti myös luuydinluovutusten puolesta ja sai Taiwanin valtion sallimaan luuydinsiirteen vuonna 1993. Tämän jälkeen Tzu Chi perusti kantasolukeskuksen, joka yhdistää luovuttajat ja tarvitsijat sekä tekee tutkimusta aiheen tiimoilta.
Toiminta nykyään > Katastrofiapu

Ulkomailla näkyvä osa Tzu Chin toimintaa on katastrofiapu, jota annetaan esimerkiksi luonnonkatastrofien iskemille alueille ympäri maailmaa. Tzu Chin katastrofiapu sai alkunsa vuonna 1991 ja järjestö oli näkyvästi mukana vuoden 2004 Intian valtameren tsunamin ja vuoden 2005 Pakistanin maanjäristyksen tuhoalueilla.
Apua on annettu myös Taiwanissa, kuten maan junaonnettomuudessa huhtikuussa 2021, jolloin Tzu Chin vapaaehtoisia oli paikalla 50.
Toiminta nykyään > Kierrätys

Tzu Chi kannustaa jäseniään kierrättämään. Esimerkki Tzu Chin harjoittamasta kierrätyksestä ovat Neihun kierrätyskeskuksessa valmistetut peitot, joita valmistetaan muovipulloista, ja lähetetään sitten avustustyöntekijöiden matkassa maailmalle. Peittojen valmistus aloitettiin vuonna 2006. Kaksi vuotta myöhemmin peittoja oli valmistettu jo 152 000 kappaletta.
Järjestön organisoimaa kierrätystoimintaa on kritisoitu siitä, että se vie toimeentulon Taiwanin pienituloisilta roskien keräilijöiltä. Myös julkisten paikkojen siivouksesta vastaavat yritykset ovat kritisoineet Tzu Chin vapaaehtoisten kierrätystoimintaa.
Kierrätyskeskuksien tuloilla rahoitetaan osittain Da Ai -televisiokanavaa.
Toiminta nykyään > Da Ai -televisiokanava

Tzu Chi hallinnoi myös televisiokanavaa nimeltä Da Ai (kiin. 大愛 "suuri rakkaus"). Kanava sai alkunsa vuonna 1998, kun Tzu Chi halusi tarjota mainoksista vapaa TV-kanavan, jossa ei olisi väkivaltaa, sotaa tai hyväksikäyttöä. Kanava lähettää arkiaamuisin Cheng Yen emännöimän 25-minuuttisen buddhalaisen ohjelman. Lisäksi TV-kanava tuottaa ei-poliittisia uutisia.
Galleria

Tzu Chi -yliopisto kuvattuna vuonna 2014
Järjestön koju taiwanilaisen lukion pihalla
Ensiavun sisäänkäynti Tzu Chin sairaalassa Dalinissa
Vapaaehtoisia vuonna 2007
Uber Bacilieri

| Uber Bacilieri> Henkilötiedot |
| --- | --- |
Syntynyt: 26. heinäkuuta 1923 Copparo, Emilia-Romagna, Italia
Kuollut: 29. tammikuuta 2007 (83 vuotta) Ferrara, Emilia-Romagna, Italia
Kansalaisuus:  Italia
Nyrkkeilijä
Pituus:  185
Painoluokka:  raskassarja
Ammattilaistilastot
Ottelut:  51
Voitot:  23
– tyrmäysvoitot:  7
Tappiot:  19
Ratkaisemattomat:  8
Ei tuomiota/ mitätöity:  0
| Mitalit> Maa:   Italia.Miesten nyrkkeily.EM-kilpailut  | Mitalit> Maa:   Italia.Miesten nyrkkeily.EM-kilpailut  | Mitalit> Maa:   Italia.Miesten nyrkkeily.EM-kilpailut  | Maa:   Italia> Miesten nyrkkeily. |
| --- | --- | --- | --- |
|  Pronssia | Oslo 1949 | +79,4 kg |  |
Uber Bacilieri (26. heinäkuuta 1923 26. heinäkuuta 1923 – 29. tammikuuta 2007 Ferrara, Italia) oli italialainen nyrkkeilijä, jonka ammattilaisura kesti 1950-luvun alusta vuoden 1958 loppuun. Maailmansodan jälkeen Bacilieri nyrkkeili amatöörinä osallistuen vuoden 1948 Lontoon olympialaisiin ja seuraavana vuonna Oslon EM-kisoihin, josta tuloksena oli EM-pronssi. Ammattilaisurallaan Bacilieri saavutti kaksi kertaa Italian ammattinyrkkeilyn raskaansarjan mestaruustittelin. Ammattilaisurallaan hän kohtasi nimekkäitä nyrkkeilijöitä, mutta ei päässyt varsinaisiin titteliotteluihin maansa mestaruuden lisäksi.
Maailmansodan jälkeen ura amatöörinä 1940-luvun loppuun

Uber Bacilieri osallistui Toiseen maailmansotaan Italian joukoissa ja joutui sotavankeuteen, jossa hän oppi nyrkkeilyä. Vankeuden jälkeen kotimaassaan Italiassa Bacilieri aloitti amatööriuransa helmikuussa 1946 edeten voittoisasti. Pahimpana vastustajana tällöin oli EM-pronssia vuonna 1947 saavuttanut Giulio Bastiani, jota vastaan hän otteli neljä kertaa voittaen niistä kolme.
Bacilieri pääsi edustamaan Italiaa Lontoon olympialaisiin, joissa hän voitti ensin Irlannin Gearoid O'Colmainin, mutta hävisi sen jälkeen puolivälierissä tulevalle olympiavoittajalle Argentiinan Rafael Iglesiasille. Sen jälkeen kansallisten otteluiden ja maaotteluiden jälkeen Bacilieri edusti Italiaa vuoden 1949 EM-kisoissa Oslossa. Hän hävisi ensimmäisen ottelun pistein tulevalle Euroopan mestarille Unkarin László Benelle. Bacilierille myönnettiin kuitenkin EM-pronssimitali tuomaripäätöksellä. EM-turnauksen jälkeen hän otteli joukon maaotteluita mm. Suomen Teemu Kuuselaa ja Ruotsin Arne Holmia vastaan. Niissä Bacilieri koki tappiot niin Kuuselalle kuin Holmille.
Amatööriurallaan Bacilieri otteli kaikkiaan 50 kertaa, joista voitti 31, hävisi 13 ja ratkaisemattomia kuusi.
Ammattilaisura 1950-luvulla

Vuonna 1950 alkaneen ammattilaisuran ensimmäisenä vuonna Bacilierin vastustajat olivat italialaisia, ja hän selvisi heistä tappiottomana. Seuraavana vuonna toukokuussa 1951 hän koki ensimmäisen tappion Itävallan Hein Wiesnerille. Sen jälkeen merkittäviä vastustajia vuonna 1952 olivat saksalaiset Conny Rux ja Hein ten Hoff, joille molemmille tuli tappiot. Huhtikuussa 1952 hän voitti maanmiehensä Giorgio Milanon ja saavutti näin Italian raskaansarjan mestaruuden.
Tappiottomien otteluiden jälkeen Bacilieri kohtasi Britannian Don Cockellin ja Jack Gardnerin, joille molemmille hän koki tappiot syksyllä 1953. Uran jatkuessa hän otteli lokakuussa 1954 maanmiestään Franco Cavicchia vastaan ja koki hänelle tappion keskeytyksellä 10. erässä.
Seuraavana vuonna 1955 Uber Bacilierin vastustajat olivat nimekkäitä eurooppalaisia ja Euroopassa ottelevia, kuten nouseva ruotsalaistähti Ingemar Johansson, Britannian Henry Cooper kahdesti, Saksan Werner Wiegand, Britannian Joe Erskine ja Jamaikan Joe Bygraves. Voittoja Bacilieri sai heistä toisessa Cooper-ottelussa ja Wiegandista. Elokuussa 1956 hän oli jälleen Italian mestaruusottelussa hallitsevaa mestaria Antonio Crosiaa vastaan, josta hän otti pistevoiton ja sai näin jälleen Italian mestaruustittelin.
Bacilieri puolusti Italian mestaruustitteliä neljästi. Hän menetti sen kesäkuussa 1958 Mario De Persiolle. Vuoden 1958 lopussa päättyneellä urallaan hän otteli uudelleen myös Euroopan mestarinakin ollutta maanmiestään Cavicchia vastaan kokien tyrmäystappion 6. erässä.
Uran jälkeen

Nyrkkeilyuransa jälkeen Uber Bacilieri toimi kotiseudullaan Ferrarassa liikennepoliisina. Siellä piti yllä myös omaa nyrkkeilykouluaan. Kuoltuaan tammikuussa 2007 Ferraran kunta nimesi alueen yhden puiston hänen mukaansa.
Yli naapurin aitojen

| Yli naapurin aitojen Nelli Milan |
| --- | --- | --- |

Studioalbumin tiedot
 Äänitetty : Wolfbeat Studios
 Julkaistu: 2016
 Formaatti: CD
 Tyylilaji: pop
 Kesto: 32.54
 Levy-yhtiö: MediaCroco Records
Yli naapurin aitojen on Nelli Milanin ensimmäinen albumi. Sen julkaisi MediaCroco Records 22. huhtikuuta 2016. Desibeli.net antoi arvostelussa albumille neljä tähteä viidestä.
Kappaleet

Kaikki kappaleet säv. ja san. Nelli Milan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Rakas päiväkirja | 4.07 |  |  |  |  |  |  |  |
| 2. | Yli naapurin aitojen | 3.08 |  |  |  |  |  |  |  |
| 3. | Valssi | 4.34 |  |  |  |  |  |  |  |
| 4. | Mä vaikka hengittäisin sun puolesta | 3.36 |  |  |  |  |  |  |  |
| 5. | En tahdo sua ja sun koiraa | 3.57 |  |  |  |  |  |  |  |
| 6. | Lähdetkö mukaan | 2.45 |  |  |  |  |  |  |  |
| 7. | Syntymäpäivälaulu | 3.18 |  |  |  |  |  |  |  |
| 8. | Pois kannettujen laulut | 3.55 |  |  |  |  |  |  |  |
| 9. | Sinun tyttö | 3.40 |  |  |  |  |  |  |  |
Kokoonpano

Jeremia Kangas − rummut
Atte Loponen − kitara
Nelli Milan  − laulu ja kosketinsoittimet
Jesse Väärälä − basso ja syntetisaattori
Kokoonpano > Vierailevat muusikot

Emilia Aarnio − laulu
Oskari Elomaa − sello
Joona Hiltunen − syntetisaattori
Jaakko Jauhiainen − trumpetti
Matti Manninen − syntetisaattori
Aapo-Matti Puhakka − laulu
Kokoonpano > Tuotanto

Pentti Amore − äänittäjä
Janne Huotari − miksaaja
Matias Kiiveri − masteroija (Hollywood House)
Aleksi Kauhanen − kansitaide
Törmäslompolo (Ylitornio)

| Törmäslompolo |
| --- | --- |
Valtiot:  Suomi
Paikkakunta:  Ylitornio
Koordinaatit:  66°25′40″N, 24°06′39″E
Vesistöalue ja valuma-alueen tietoja
Laskujoki:  Tengeliönjoki 
Järvinumero:  67.913.1.001
Mittaustietoja
Pinnankorkeus:  73,1 m  
Rantaviiva:  3,02 km  
Pinta-ala:  46,268 ha  
Saaria:  ei saaria 
 fiTörmäslompolo 
Törmäslompolo  on Lapissa Ylitorniolla Kantomaanpään kylän lähellä sijaitseva järvi.
Maantietoa

Järven pinta-ala on 46,3 hehtaaria, se on 1,6 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 3,0 kilometriä. Järvi on luodattu ja siitä on julkaistu syvyyskartat.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Järven vedenpinnan korkeus on 73,1 metriä mpy.
Unsiaali

Unsiaali on 200-luvulta 800-luvulle käytetty käsin kirjoitettu majuskelikirjaimisto. Se on kehittynyt antiikin roomalaisesta kursiivikirjoituksesta. Myöhemmin siitä syntyneitä muunnoksia on käytetty alkukirjaimina ja otsikoissa.
Unsiaali oli monumentaalikirjoitustaselvennä. Monet vanhimmista löydetyistä unsiaaleista ovat Afrikasta; kreikkalaista unsiaalia on löydetty noin vuodelta 350 (Codex Sinaiticus). Unsiaalilla ammattikirjurit kirjoittivat saamiaan toimeksiantoja; Rooman valtakunnan myöhäisvaiheessa unsiaalia käytettiin pyhiin kirjoituksiin. Kirjojen ulkomuoto muuttui: pergamenttilehdistä koottiin nippuja (codex), jotka kansitettiin puukansiin. Laajenevaa kirkkoa markkinoitiin kirjoilla, joiden teksti oli kaunista ja näyttävää. Alkukirjaimet olivat koristeltuja ja teksteihin yhdistettiin uskonnollista symboliikkaa (kuten risti ja kalat) sisältäviä kuvia. Paavi Gregorius Suuren ajatus oli, että lukutaidottomatkin pystyivät lukemaan kuvia.
Kun unsiaalin kirjoittamista sujuvoitettiin, kirjaimiin lisättiin ylä- ja alapidennyksiä - ts. majuskelikirjaimistoon (suuraakkoset) tuli minuskelimuotoja (pienaakkoset). Näin syntyi puoliunsiaalityyli, jossa esiintyy jo varsinaisia pienaakkosia.
Aiheesta muualla

Kuvia tai muita tiedostoja aiheesta Unsiaali Wikimedia Commonsissa
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
UBS Arena

| UBS Arena |
| --- | --- |
 UBS Arena vuonna 2021.
Rakennuksen tiedot
Sijainti:  2400 Hempstead Turnpike Elmont, New York, Yhdysvallat
Rakennustyöt aloitettu:  23. syyskuuta 2019
Avattu:  20. marraskuuta 2021
Omistaja:  New York Arena Partners
Kustannukset:  1 miljardi USD (sisältää alueen kehityksen)
Arkkitehti:  Populous JRDV Urban International Stantec
Käyttäjät
 New York Islanders (NHL) (2021–) 
Katsojakapasiteetti
 Jääkiekko: 17 255 Konsertit 19 000 
Lisää rakennusartikkeleitaArkkitehtuurin teemasivulla
UBS Arena on monitoimiareena Hempsteadissa Long Islandin saarella Yhdysvalloissa. Se avattiin vuonna 2021 ja on ollut siitä lähtien NHL-joukkue New York Islandersin jäähalli, kun se korvasi vanhan Nassau Coliseumin.
UBS Arenan katsojakapasiteetti on NHL-otteluihin 17 250 ja konsertteihin jopa 19 000. Areenan ensimmäisessä konsertissa 28. marraskuuta 2021 esiintyi brittilaulaja Harry Styles.
Kuvia

UBS Arena Islandersin pelin aikana lokakuussa 2022.
Unapologetic

| Unapologetic Rihanna |
| --- | --- | --- |

Studioalbumin tiedot
 Äänitetty : kesä–marraskuu 2012
 Julkaistu: 19. marraskuuta 2012
 Tyylilaji: pop, R&B
 Levy-yhtiö: Def Jam, SRP
Listasijoitukset
  Suomen virallinen lista: 12.
Rihannan muut julkaisut
| Talk That Talk 2011 | Unapologetic 2012 | Anti 2016 |
Unapologetic on Rihannan seitsemäs albumi. Se palkittiin vuoden 2014 Grammy-palkinnolla sarjassa Best Urban Contemporary Album.
Kappaleet

Fresh Off the Runway – 3.42
Diamonds – 3.45
Numb – 3.25
Pour It Up – 2.41
Loveeeeeee Song – 4.16
Jump – 4.24
Right Now – 3.01
What Now – 4.03
Stay – 4.00
Nobody's Business – 3.36
Love Without Tragedy / Mother Mary – 6.58
Get It Over With – 3.31
No Love Allowed – 4.09
Lost In Paradise – 3.35
Arvostelut

Allmusic:
Pitchfork Media: 4.5/10
Aiheesta muualla

Unapologetic discogs.com -sivustolla
Unreal Tournament 3

| Unreal Tournament 3 |
| --- | --- |

Kehittäjä:  Epic Games
Julkaisija:  Midway Games
Jakelija:  Steam ja PlayStation Store
Suunnittelija:  Steven Polge
Säveltäjä:  Jesper Kyd
Pelisarja:  Unreal
Pelimoottori:  Unreal Engine 3
Julkaistu:  PlayStation 3 NA 11. joulukuuta 2007 EU 22. helmikuuta 2008 Xbox 360  Toukokuu 2008 Windows NA 19. marraskuuta 2007 EU 23. marraskuuta 2007
Lajityyppi:  FPS
Pelimuoto:  Yksinpeli, Moninpeli (32 pelaajaa)
Ikäluokitus:  CERO: D (17 vuotta tai vanhempi)  ESRB: Alkaen 17 vuotta  PEGI 18  USK 16 
Alusta:  Windows, Linux, Xbox 360, PlayStation 3
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK   : 
Unreal Tournament 3 (tai lyhyesti UT3), koodinimeltään Envy ja entiseltä nimeltään Unreal Tournament 2007 on Epic Gamesin kehittämä FPS-peli, joka on suositun Unreal-pelisarjan viimeisin osa. Sen julkaisi Midway Games. UT3 julkaistiin Windows-, Linux-, Xbox 360 - ja PlayStation 3 -alustoille ja se hyödyntää Unreal Engine 3 -pelimoottoria.
Pelaaminen

Pelin PS3-versio sisältää näppäimistö- ja hiirituen, joten peliä voi pelata PS3:lla myös hiirellä ja näppäimistöllä. Pelaaja voi myös valita moninpelissä, haluaako hän sallia näppäimistötuen vai pelaavatko kaikki normaalilla PS3-ohjaimella.
Pelin PC-versiossa voi tehdä uusia karttoja sekä muuta sisältöä, mutta ne voi myös jakaa PS3-pelaajille PlayStation Networkin kautta. Tämän ansiosta PS3-pelaajat pääsevät pelaamaan sekä kokeilemaan esimerkiksi uusia kenttiä ja asuja. PC-pelaajilla on siis vapaat kädet luoda sen näköisiä kenttiä kuin itse haluavat. Myös Xbox 360-versioon voi asentaa modeja.
Muihin Unreal-pelisarjan peleihin verrattuna UT3 sisältää uuden pelityypin, Unreal Warfare, jonka pääpiirteenä tulee olemaan ajoneuvot ja suuri määrä pelaajia. Pelin pääsuunnittelija Steve Polgen mukaan pelin ei ole tarkoitus olla paranneltu versio UT2004:stä, vaan siitä pyritään luomaan täysin uusi peli. Unreal Warfaressa pelaajat liittyvät yhteen kahdeksasta valittavissa olevista joukkueista ja ryhtyvät laajoissa kentissä suorittamaan tehtäviä rajoitetuin varustein. Mitä enemmän joukkue ansaitsee pisteitä, sitä nopeammin se voi valmistaa kalustoa. Warfare yhdistää Unreal Tournament 2004:n Assault- ja Onslaught-pelimuodot, eivätkä ne esiinny Unreal Tournament 3:ssa erillisinä pelimuotoina.
Aiheesta muualla

Viralliset sivut (Arkistoitu – Internet Archive) (englanniksi)
Viralliset Unreal Tournament -sivut (englanniksi)
Suomenkielinen Unreal-sivusto (Arkistoitu – Internet Archive)
-pelisarja
| --- | --- |
Virallinen sarja:   Unreal Return to Na Pali  Unreal II: The Awakening eXpanded MultiPlayer 
Unreal Tournament:   Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:   Unreal Championship  Unreal Championship 2: The Liandri Conflict 
Teknologia:  Unreal Engine
Ulrich Wohlgenannt

| Ulrich Wohlgenannt |
| --- | --- |

Henkilötiedot
Syntynyt: 1. elokuuta 1994 (ikä 30)
Mäkihyppääjä
Seura:   SK Kehlegg-Vorarlberg
Maailmancup
Kaudet:  2015-
Voitot:  0
Palkintokorokkeella:  0
 Tietolaatikko päivitetty 15. helmikuuta 2015 
Ulrich Wohlgenannt (s. 1. elokuuta 1994) on itävaltalainen mäkihyppääjä. Hän edustaa SK Kehlegg-Vorarlbergiä.
Wohlgenannt debytoi mäkihypyn maailmancupissa tammikuussa 2015 Sapporon suurmäen kilpailussa sijoittuen sijalle 33. Ensimmäiset maailmancupin pisteensä hän saavutti helmikuussa 2015 Vikersundin lentomäen kilpailusta sijoituttuaan sijalle 22. Continental Cupissa Wohlgenannt on saavuttanut yhden kakkossijan ja yhden kolmossijan.
Wohlgenannt on saavuttanut nuorten MM-kilpailuista yhden hopean vuodelta 2014 ja pronssin vuodelta 2012 joukkuemäestä. Vuonna 2011 hän voitti Euroopan nuorten olympiafestivaaleilta hopeaa normaalimäen kilpailusta.
Ullikkajärvi

| Ullikkajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°54′29″N, 24°01′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Paloveteen 
Järvinumero:  35.322.1.002
Mittaustietoja
Pinnankorkeus:  97,3 m  
Rantaviiva:  2,325 km  
Pinta-ala:  17,659 ha  
Saaria:  ei saaria 
 fiUllikkajärvi 
Ullikkajärvi  on Pirkanmaalla Ruovedellä Loposperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 17,7 hehtaaria ja se on 950 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Jäminginselän–Ruhalanselän alueeseen (35.322) se kuuluu. Järven vedenpinnan korkeus on 97,3 metriä mpy.
Twinkle Khanna

| Twinkle Khanna |
| --- | --- |
 Twinkle Khanna vuonna 2010.
Henkilötiedot
Muut nimet:  Tina Jatin Khanna
Syntynyt: 29. joulukuuta 1974 (ikä 49) Pune, Maharashtra, Intia
Ammatti:  kirjailija kolumnisti sisustussuunnittelija elokuvatuottaja elokuvanäyttelijä
Vanhemmat:  Dimple Kapadia Rajesh Khanna
Puoliso:  Akshay Kumar (2001–)
Lapset:  2
Muut tiedot
Aktiivisena:  1995–
Twinkle Khanna (oik. Tina Jatin Khanna, s. 29. joulukuuta 1974 Pune, Maharashtra) on intialainen kirjailija, kolumnisti, sisustussuunnittelija, elokuvatuottaja ja entinen näyttelijä. Hän näytteli pääasiassa hindinkielisissä elokuvissa, mutta lopetti näyttelemisen naimisiinmenon jälkeen ja siirtyi sisustussuunnitelijaksi. Khannan esikoiskirja Mrs Funnybones myi yli 100 000 kappaletta ja teki hänestä Intian myydyimmän naiskirjailijan vuonna 2015.
Yksityiselämä

Twinkle Khanna on näyttelijä Dimple Kapadian ja edesmenneen Rajesh Khannan tytär. Khanna meni naimisiin näyttelijä Akshay Kumarin kanssa vuonna 2001. Heidän poikansa syntyi syyskuussa 2002 ja heidän tyttärensä syntyi syyskuussa 2012.
Filmografia > Näyttelijä

| Vuosi | Elokuva | Rooli | Muuta |
| --- | --- | --- | --- |
| 1995 | Barsaat | Tina Oberoi | Parhaan naistulokkaan Filmfare Awards -palkinto |
| 1996 | Jaan | Kajal |  |
| 1996 | Dil Tera Diwana | Komal |  |
| 1997 | Uff! Yeh Mohabbat | Sonia Verma |  |
| 1997 | Iitihaas | Naina |  |
| 1998 | Jab Pyaar Kisise Hota Hai | Komal Sinha |  |
| 1999 | International Khilaadi | Payal |  |
| 1999 | Zulmi | Komal Dutt |  |
| 1999 | Baadshah | Seema Malhotra |  |
| 1999 | Seenu | Swetha | Telugunkielinen elokuva |
| 1999 | Yeh Hai Mumbai Meri Jaan | Jasmine Arora |  |
| 2000 | Mela | Roopa Singh |  |
| 2000 | Chal Mere Bhai | Puja |  |
| 2000 | Joru Ka Ghulam | Durga |  |
| 2001 | Jodi No. 1 | Tina |  |
| 2001 | Love Ke Liye Kuchh Bhi Karega | Anjali |  |
| 2010 | Tees Maar Khan | Itsenään | Erikoisesiintyminen lopputekstien aikana |
Filmografia > Tuottaja

| Vuosi | Elokuva | Muuta |
| --- | --- | --- |
| 2010 | Khatta Meetha |  |
| 2010 | Tees Maar Khan |  |
| 2011 | Patiala House |  |
| 2011 | Thank You |  |
| 2012 | Khiladi 786 |  |
| 2013 | 72 Miles | Marathinkielinen elokuva |
| 2014 | Holiday |  |
| 2018 | Pad Man | Parhaan yhteiskunnallisia kysymyksiä käsittelevän elokuvan National Film Awards -palkinto |
Aiheesta muualla

Wikimedia Commonsissa on kuvia tai muita tiedostoja aiheesta .
Twinkle Khanna Internet Movie Databasessa. (englanniksi)
Unreal

| Unreal |
| --- | --- |

Kehittäjä:  Epic Games Digital Extremes
Julkaisija:  GT Interactive
Jakelija:  Steam ja GOG.com
Tuottaja:  Jason Schreiber Greg Williams
Suunnittelija:  James Schmalz Cliff Bleszinski
Taiteilija:  Tim Sweeney David M. Carter
Säveltäjä:  Alexander Brandon Michiel van den Bos Andrew G. Sega
Ohjelmoija:  Tim Sweeney
Pelisarja:  Unreal
Pelimoottori:  Unreal Engine
Julkaistu:  Microsoft Windows 22. toukokuuta 1998 Mac OS 1. tammikuuta 1999
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 16  USK 16 
Alusta:  Microsoft Windows, Mac OS, Linux
Jakelumuoto:  CD
Lisää peliartikkeleitaVideopelien teemasivulla
Infobox OK    : 
Unreal on Epic Gamesin kehittämä ja GT Interactiven julkaisema ensimmäisen persoonan ammuntapeli. Peli julkaistiin Microsoft Windowsille vuonna 1998 ja seuraavana vuonna Mac OS:lle. Peli on Unreal -pelisarjan ensimmäinen osa ja käyttää Unreal Engine -pelimoottoria.
Vastaanotto

IGN antoi pelille arvosanaksi 9/10 arvostelussaan.
Aiheesta muualla

Unreal MobyGamesissa (englanniksi)
-pelisarja
| --- | --- |
Virallinen sarja:   Unreal Return to Na Pali  Unreal II: The Awakening eXpanded MultiPlayer 
Unreal Tournament:   Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:   Unreal Championship  Unreal Championship 2: The Liandri Conflict 
Teknologia:  Unreal Engine